
REFERAT
Privind conferirea titlului de Cetăţean de Onoare al Municipiului Timişoara
domnului Robert Dornhelm



Având în vedere acordarea Diplomei de Excelenţă în anul 2007 domnului Robert Dornhelm pentru promovarea imaginii municipiului Timişoara în lume, acum la comemorarea a 25 de ani de la Revoluţia din decembrie 1989, propunem acordarea titlului de Cetăţean de Onoare al municipiului Timişoara. 

	Robert Dornhelm s-a născut la Timisoara in data 17 decembrie 1947. A părăsit România la vârsta de 13 ani pentru a se stabili la Viena, in Austria. A studiat la Academia de Film din Viena si si-a început cariera de regizor ca realizator de documentare pentru postul national de televiziune ORF. Prima reuşită profesională de anvergură internaţională a fost nominalizarea la premiul Oscar pentru "The Children of Theater Street", la categoria “Cel mai bun film documentar”, o productie despre elevii Scolii de Balet Kirov din Sankt Petersburg. Dupa acest succes se muta la Los Angeles. In palmaresul sau urmeaza filme precum "She Dances Alone"(1981), o poveste despre Kyra Nijinsky, fiica celebrului dansator rus Vaslav Nijinsky sau Digital Dreams.  Ambele producţii au fost selectate pentru Festivalul de Film de la Cannes. 

	Filmul „Recviem pentru Dominic” nominalizat la Globul de Aur la categoria „Cel mai bun film strain”, a fost realizat in decembrie 1989 in timpul Revolutiei din Timisoara si este inspirat de o intamplare reala avand caracter autobiografic. 

"Recviem pentru Dominic" este povestea lui Dominic Paraschiv, inginer la fabrica Solventul din Timisoara, care a murit in chinuri si fara ingrijire medicala, dupa ce a fost impuscat de cineva care l-a acuzat de terorism si ca ar fi ucis 80 de oameni. In zilele acelea din decembrie '89, Dominic Paraschiv, dintr-o grava si regretabila eroare, a fost numit macelarul din Timisoara si nimeni nu a mai avut curajul sa-l reabiliteze si sa-i dovedeasca nevinovatia. Socat de moartea prietenului sau, Robert Dornhelm a plecat spre Timisoara, imediat dupa evenimentele din decembrie 89, cu intreaga echipa de filmare, hotarat sa caute, sa gaseasca si sa spuna adevarul despre Dominic Paraschiv. Dornhelm a putut spune lumii povestea reala a unui om profund marcat de evenimentele din decembrie '89. La doua saptamani dupa terminarea filmului, Dominic Paraschiv a fost reabilitat.

Robert Dornhelm a regizat si alte producţii ale USA Network, printre care originalul film "Rudy: The Rudy Giuliani Story". Alte trei producţii de televiziune, "Sins of the Father", "RFK" despre viata lui Robert F. Kennedy si "Anne Frank" l-au plasat pe Dornhelm in rândul celor mai bine cotati realizatori contemporani de film. "Anne Frank" a obtinut 11 nominalizări Emmy, castigand un premiu pentru "Cea mai buna miniserie" in 2001. 

Robert Dornhelm locuieşte in prezent la Hollywood, păstrând insa si o reşedinţă la Viena.

Prin urmare propunem acordarea titlului de Cetăţean de Onoare al municipiului Timişoara domnului Robert Dornhelm, pentru vasta sa activitate ce a condus la promovarea municipiului Timişoara în lume.

